重檐七檩歇山箭楼一座计四层

(卷十六）

下檐一斗三升斗口四寸大木做法

［面阔］、［进深］凡面阔、进深以斗科攒数而定。每攒以斗口十二分定宽。如斗口四寸，以科中分算，得斗科每攒宽四尺八寸。如面阔用平身科两攒，加两边柱头科各半攒，共斗科三攒，得面阔一丈四尺四寸。梢间如收半攒，即连瓣科，得面阔一丈二尺。如进深共用斗科五攒，得进深二丈四尺。

[下檐柱］凡下檐柱以楼三层之高定高。如楼三层，每层八尺，内上层加平板枋八寸，一斗三升斗科二尺八分，共高一丈八寸八分，得檐柱通高二丈六尺八寸八分。每径一尺，外加上、下榫各长三寸。如柱径一尺六寸，得榫长各四寸八分。以斗口四份定径。如斗口四寸，得径一尺六寸。

［前檐金柱］凡前檐金柱以下檐柱之高定高。如下檐柱通高二丈六尺八寸八分，再以步架四尺按五举加之，得承椽枋分位高二尺，承重一尺六寸，上檐露明柱高八尺，额枋一尺八寸，得金柱通长四丈二寸八分。每径一尺，外加上、下榫各长三寸。以檐柱径定径寸。如檐柱径一尺六寸，加二寸得一尺八寸。再以每长一丈加径一寸，共径二尺二寸。

［山柱］凡山柱长与金柱同。以檐柱径加二寸定径，如檐柱径一尺六寸，得径一尺八寸。每径一尺，外加上、下榫各长三寸。

［下、中两层承重］凡下、中两层承重以进深定长。如进深二丈四尺，即长二丈四尺。两山分间承重得长一丈二尺。以檐柱径定高。如檐柱径一尺六寸，即高一尺六寸。以本身之高收二寸定厚。如本身高一尺六寸，得厚一尺四寸。

［下、中二层间枋］凡下、中二层间枋以面阔定长。如面阔一丈四尺四寸，前檐除前金柱径二尺二寸，后檐除檐柱径一尺六寸，外加两头入榫分位，各按柱径四分之一。以檐柱径收三寸定高。如檐柱径一尺六寸，得高一尺三寸。以本身之高每尺收三寸定厚。如本身高一尺三寸，得厚九寸一分。

［下、中两层楞木］凡下、中两层楞木以面阔定长，如面阔一丈四尺四寸，即长一丈四尺四寸。以承重之高折半定高。如承重高一尺六寸，得高八寸。以本身之高收二寸定厚。如本身高八寸，得厚六寸。

［上层挑檐承重梁］凡上层挑檐承重梁以进深定长。如进深二丈四尺，即长二丈四尺。一头外加一步架长四尺，又加一拽架长一尺二寸，再加出头分位照挑檐桁之径一份。如挑檐桁径一尺二寸，即出一尺二寸，共长三丈四寸。两山分间承重，每根得一丈二尺。一头外加一步架长四尺，又加一拽架长一尺二寸，再加出头分位，照挑檐桁之径一份，共长一丈八尺四寸。高、厚与下层承重同。

［间枋、楞木］凡间枋、楞木长、宽、厚俱与下层间枋、楞木同。

［楼板］凡楼板三层俱以面阔、进深定长短块数。内除楼梯分位，按门口尺寸，临期酌定。以楞木厚四分之一定厚。如楞木厚六寸，得厚一寸五分。如墁砖以楞木之厚折半得厚。

［两山挑檐采步梁］凡两山挑檐采步梁以步架定长。如步架深四尺，又加一拽架长一尺二寸，再加出头分位，照挑檐桁之径一份。如挑檐桁径—尺二寸，即出一尺二寸，共长六尺四寸。以山柱径定高。如山柱径一尺八寸，即高一尺八寸。以本身之高每尺收三寸定厚。如本身高一尺八寸，得厚一尺二寸六分。

[四角斜挑檐采步梁］凡四角斜挑檐采步梁以正挑檐采步梁之长定长。如正挑檐采步梁长六尺四寸，用方五斜七之法，得长八尺九寸六分。高、厚与正挑檐采步梁同。

［正心桁］凡正心桁以面阔定长。如面阔一丈四尺四寸，即长一丈四尺四寸。其梢间，正心桁照面阔。后檐一头加一步架，又加交角出头分位，按本身之径一份，共长一丈七尺四寸。前檐照梢间面阔加两头交角出头分位，俱按本身之径一份。如本身径一尺四寸，即出头长一尺四寸。两山正心桁前后各加一步架，又加交角出头分位，按本身之径一份。以斗口三份半定径寸。如斗口四寸，得径一尺四寸。每径一尺，外加搭交榫长三寸。如径一尺四寸，得榫长四寸二分。

［正心枋］凡正心枋以面阔定长。如面阔一丈四尺四寸，内除挑檐采步梁厚一尺二寸六分，得净长一丈三尺一寸四分。外加两头入榫分位，各按本身高半份，如本身高八寸，得榫长各四寸，通长一丈三尺九寸四分。其梢间照面阔。两山按进深各折半尺寸，一头加一步架，一头除挑檐采步梁厚半份，外加入榫分位，仍照前法。以斗口二份定高。如斗口四寸，得正心桁高八寸。以斗口一份，外加包掩定厚。如斗口四寸，加包掩六分，得正心枋厚四寸六分。

［挑檐桁］凡挑檐桁以面阔定长。如面阔一丈四尺四寸，即长一丈四尺四寸。每径一尺，外加扣榫长三寸。其梢间后檐挑桁一头加一步架，又加一拽架，再加交角出头分位，按本身之径一份半。如梢间面阔一丈二尺，一步架深四尺，一拽架长一尺二寸，交角出头一尺八寸，共长一丈九尺。前檐照梢间面阔，一头加交角分位，按一拽架尺寸，一头加一拽架，又加交角出头分位，按本身之径一份半。两山挑檐桁前后各加一步架，并一拽架及交角出头分位，按本身之径一份半。以正心桁之径收二寸定径。如正心桁径一尺四寸，得挑檐桁径一尺二寸。

[挑檐枋］凡挑檐枋以面阔定长。如面阔一丈四尺四寸，内除挑檐采步梁厚一尺二寸六分，得净长一丈三尺一寸四分。外加两头入榫分位，各按本身高半份。如本身高八寸，得榫长各四寸。得通长一丈三尺九寸四分。其梢间后檐一头加一步架，又加一拽架，再加交角出头分位，按挑檐桁之径一份半，如挑檐桁径一尺二寸，得出头长一尺八寸。一头除采步梁厚半份，外加入榫分位，仍照前法。前檐加一拽架，再加交角出头分位，得长一丈四尺七寸七分。两山挑檐枋与梢间后檐尺寸同。以斗口二份定高，—份定厚。如斗口四寸，得高八寸，厚四寸。

［坐斗枋］凡坐斗枋以面阔定长。如面阔一丈四尺四寸，即长一丈四尺四寸。每宽一尺，外加扣榫长三寸。如坐斗枋宽一尺二寸，得扣榫长三寸六分。其梢间，后檐坐斗枋一头加一步架。两山两头各加一步架长四尺，再加本身宽一份，得斜交分位。如本身宽一尺二寸，即加长一尺二寸，得通长三丈四尺四寸。以斗口三份定宽，二份定高。如斗口四寸，得宽一尺二寸，高八寸。

[采斗板］凡采斗板以面阔定长。如面阔一丈四尺四寸，即长一丈四尺四寸。其梢间，后檐采斗板一头加一步架，两山两头各加一步架，再加本身厚一份得搭交尺寸。以斗口二份，再加斗底五份之三定高。如斗口四寸，得高八寸，斗底四寸八分，共高一尺二寸八分。以斗口一份定厚，如斗口四寸，即厚四寸。

［仔角梁］凡仔角梁以步架并出檐加举定长。如步架深四尺，拽架长一尺二寸，出檐四尺，共长九尺二寸。用方五斜七之法加长，又按一一五加举，得长一丈四尺八寸一分。再加翼角斜出椽径三份，如椽径四寸六分，得并长一丈六尺一寸九分。再加套兽榫照角梁本身之厚一份，如角梁厚九寸二分，即套兽榫长九寸二分，得仔角梁通长一丈七尺一寸一分。以椽径三份定高，二份定厚。如椽径四寸六分，得仔角梁高一尺二寸二分，厚九寸二分。

［老角梁］凡老角梁以仔角梁之长除飞檐头并套兽榫定长。如仔角梁长一丈七尺一寸一分，内除飞檐头长二尺一寸四分，并套兽榫九寸二分，得净长一丈四尺五分。高、厚与仔角梁同。

［枕头木］凡枕头木以步架定长。如步架深四尺，即长四尺。外加一拽架长一尺二寸，内除角梁厚半份四寸六分，得枕头木长四尺七寸四分。以挑檐桁径十分之三定宽。如挑檐桁径一尺二寸，得枕头木宽三寸六分。正心桁上枕头木以步架定长。如步架深四尺，内除角梁厚半份，得正心桁上枕头木净长三尺五寸四分。以正心桁径十分之三定宽。如正心桁径一尺四寸，得枕头木宽四寸二分。以椽径二份半定高。如椽径四寸六分，得枕头木一头高一尺一寸五分，一头斜尖与桁条平。两山枕头木做法同。

［承椽枋］凡承椽枋以面阔定长。如面阔一丈四尺四寸，前檐除金柱径一份，后檐除檐柱径一份，两山一头除山柱径半份，一头除檐柱径半份，外加两头入榫分位，各按柱径四分之一。以檐柱径收二寸定高。如檐柱径一尺六寸，得高一尺四寸。以本身之高每尺收三寸定厚。如本身高一尺四寸，得厚九寸八分。

［檐椽］凡檐椽以步架并出檐加举定长。如步架深四尺，一拽架长一尺二寸，出檐四尺，共长九尺二寸。内除飞檐椽头一尺三寸三分，净长七尺八寸七分，按一一五加举，得通长九尺五分。以桁条径三分之一定径寸。如桁条径一尺四寸，得径四寸六分。两山檐椽做法同。每椽空档，随椽径一份。每间椽数，俱应成双。档之宽窄，随数均匀。

［飞檐椽］凡飞檐椽以出檐定长。如出檐四尺，三份分之。出头一份得长一尺三寸三分，后尾二份半得长三尺三寸二分。又按一一五加举，得飞檐椽通长五尺三寸四分。见方与檐椽径寸同。

［翼角翘椽］凡翼角翘椽长、径俱与平身檐椽同。其起翘处以挑檐桁中至出檐尺寸，用方五斜七之法，再加一步架，并正心桁中至挑檐桁中之拽架各尺寸定翘数。如挑檐桁中出檐四尺，方五斜七加之，得长五尺六寸，再加一步架深四尺，一拽架长一尺二寸，共长一丈八寸。内除角梁厚半份，得净长一丈三寸四分，即系翼角椽档分位。翼角翘椽以成单为率，如逢双数，应改成单。

［翘飞椽］凡翘飞椽以平身飞檐椽之长用方五斜七之法定长。如飞檐椽长五尺三寸四分，用方五斜七加之，第一翘得长七尺四寸七分。其余以所定翘数每根递减长五分五厘。其高比飞檐椽加高半份。如飞檐椽高四寸六分，得翘飞椽高六寸九分，厚仍四寸六分。

［横望板、压飞檐尾横望板］凡横望板、压飞檐尾横望板以面阔、进深加举折见方丈定长宽。以椽径十分之二定厚。如椽径四寸六分，得厚九分。

［里口］凡里口以面阔定长。如面阔一丈四尺四寸，即长一丈四尺四寸。以椽径一份，再加望板厚一份半定高。如椽径四寸六分，望板厚一份半一寸三分，得里口高五寸九分。厚与椽径同。两山里口做法同。

［闸档板］凡闸档板以翘椽档分位定宽。如翘椽档宽四寸六分，即闸档板宽四寸六分，外加入槽，每寸一分。高随椽径尺寸。以椽径十分之二定厚。如椽径四寸六分，得闸档板厚九分。其小连檐自起翘处至老角梁得长。宽随椽径一份。厚照望板之厚一份半，得厚一寸三分。两山闸档板、小连檐做法同。

［连檐］凡连檐以面阔定长。如面阔一丈四尺四寸，即长一丈四尺四寸。其梢间连檐，一头加一步架并出檐尺寸，又加正心桁中至挑檐桁中一拽架，共长二丈一尺二寸。内除角梁厚半份，净长二丈七寸四分。其起翘处起至仔角梁，每尺加翘一寸。高、厚与檐椽径寸同。两山连檐做法同。

［瓦口］凡瓦口长与连檐同。以椽径半份定高。如椽径四寸六分，得瓦口高二寸三分。以本身之高折半定厚。如本身高二寸三分，得厚一寸一分。

［椽椀、椽中板］凡椽椀、椽中板以面阔定长。如面阔一丈四尺四寸，即长一丈四尺四寸。以椽径一份，再加椽径三分之一定高。如椽径四寸六分，得椽椀并椽中板高六寸一分。以椽径三分之一定厚，得厚一寸五分。两山椽椀并椽中板做法同。

［周围榻脚木］凡周围榻脚木以面阔定长。如面阔一丈四尺四寸，即长一丈四尺四寸。以椽径一份半定宽，一份定厚。如椽径四寸六分，得宽六寸九分，厚四寸六分。

上檐斗口单昂斗科斗口四寸大木做法

［上伏檐桐柱］凡上伏檐桐柱之高以步架尺寸加举定高。如步架深四尺，按五举加之，得高二尺。露明檐柱高八尺，额枋一尺八寸，得共高一丈一尺八寸。每径一尺，外加上、下榫各长三寸。径与檐柱径寸同。

［大额枋］凡大额枋以面阔定长。如面阔一丈四尺四寸，内除桐柱径一尺六寸，得净长一丈二尺八寸。外加两头入榫分位，各按柱径四分之一。如柱径一尺六寸，得榫长各四寸，共长一丈三尺六寸。前檐除金柱径一份，外加入榫，仍照前法。其梢间并两山大额枋，一头加桐柱径一份，得霸王拳分位。如柱径一尺六寸，即出一尺六寸。一头除柱径半份，外加入榫分位，仍照前法。以斗口四份半定高。如斗口四寸，得高一尺八寸。以本身之高每尺收三寸定厚。如本身高一尺八寸，得厚一尺二寸六分。

［平板枋］凡平板枋以面阔定长。如面阔一丈四尺四寸，即长一丈四尺四寸。每宽一尺，外加扣榫长三寸。其梢间，照面阔一头加桐柱径一份。两山按进深两头各加桐柱径一份，得交角出头分位。如柱径一尺六寸，得出头长一尺六寸。以斗口三份定宽，二份定高。如斗口四寸，得平板枋宽一尺二寸，高八寸。

［七架梁］凡七架梁以进深定长。如进深二丈四尺，两头共加二拽架长二尺四寸，再加升底半份二寸六分，共得长二丈九尺三寸二分。以斗口七份定高，四份半定厚。如斗口四寸，得高二尺八寸，厚一尺八寸。以斗口四份定梁头之厚。如斗口四寸，得梁头厚一尺六寸。

［随梁］凡随梁以进深定长。如进深二丈四尺，内除前后柱径各半份，外加入榫分位，各按柱径四分之一，得通长二丈三尺五分。以檐柱径定高。如柱径一尺六寸，即高一尺六寸。以本身之高每尺收二寸定厚。如本身高一尺六寸，得厚二尺二寸八分。

［两山代梁头］凡两山代梁头以拽架定长。如斗口单昂，里外各一拽架长一尺二寸，再加蚂蚱头长一尺二寸，又加升底半份二寸六分，里外共长五尺三寸二分。高、厚与七架梁同。

［两山由额枋］凡两山由额枋以进深定长。如进深二丈四尺，分间得一丈二尺，内除柱径各半份，外加入榫分位，各按柱径四分之一，得通长一丈一尺一寸五分。以大额枋之高收二寸定高。如大额枋高一尺八寸，得高一尺六寸。以大额枋之厚每尺收滚楞二寸定厚。如大额枋厚一尺二寸六分，得厚一尺一分。

［扒梁］凡扒梁以梢间而阔定长。如梢间面阔一丈二尺，即长一丈二尺。以七架梁之高折半定高。如七架梁高二尺八寸，得高一尺四寸。以本身之高收二寸定厚。如本身高一尺四寸，得厚一尺二寸。

［五架梁］凡五架梁以步架四份定长。如步架四份深一丈六尺，两头各加桁条径一份，得柁头分位。如桁条径一尺四寸，得通长一丈八尺八寸。以七架梁之厚定高。如七架梁厚一尺八寸，即高一尺八寸。以本身之高每尺收二寸定厚。如本身高一尺八寸，得厚一尺四寸四分。

[三架梁］凡三架梁以步架二份定长。如步架二份深八尺，两头各加桁条径一份，得柁头分位。如桁条径一尺四寸，即各加长一尺四寸，得通长一丈八寸。以五架梁之厚定高。如五架梁厚一尺四寸四分，即高一尺四寸四分。以本身之高每尺收二寸定厚。如本身高一尺四寸四分，得厚一尺一寸六分。

［采步金］凡采步金以步架四份定长。如步架四份深一丈六尺，两头各加桁条径一份半，得假桁条头分位。如桁条径一尺四寸，各加长二尺一寸，得通长二丈二寸。高、厚与三架梁同。

［采步金枋］凡采步金枋以步架四份定长。如步架四份深一丈六尺，内除上金柁墩之厚一份，外加入榫分位按本身厚四分之一，得通长一丈五尺五寸三分。以七架随梁之厚定高。如七架随梁厚一尺二寸八分，即高一尺二寸八分。以采步金之厚每尺收滚楞二寸定厚。如采步金厚一尺一寸六分，得厚九寸三分。

［下金柁墩］凡下金柁墩以步架加举定高。如步架深四尺，再加一拽架一尺二寸，共深五尺二寸，按五举加之，得高二尺六寸。应除七架梁高二尺八寸，但七架梁之高过于举架尺寸，此款不用。

［上金柁墩］凡上金柁墩以步架加举定高。如步架深四尺，按七举加之，得高二尺八寸。内除五架梁高一尺八寸，得净高一尺。以三架梁之厚每尺收滚楞二寸定厚。如三架梁厚一尺一寸六分，得厚九寸三分。以柁头二份定长。如柁头长一尺四寸，得长二尺八寸。

［四角瓜柱］凡四角瓜柱以步架加举定高。如步架深四尺，再加一拽架一尺二寸，共五尺二寸，按五举加之，得高二尺六寸。内除扒梁高半份七寸，采步金一尺四寸四分，净长四寸六分。每宽一尺，外加下榫长三寸。以五架梁之厚每尺收滚楞二寸定厚。如五架梁厚一尺四寸四分，得厚一尺一寸六分。以本身之厚加二寸定宽。如本身厚一尺一寸六分，得宽一尺三寸六分。

［脊瓜柱］凡脊瓜柱以步架加举定高。如步架深四尺，按九举加之。得高三尺六寸。内除三架梁高一尺四寸四分，净高二尺一寸六分。外加平水高八寸，桁条径三分之一作上桁椀，如桁条径一尺四寸，得桁椀高四寸六分。又以本身每宽一尺外加下榫长三寸。如本身宽一尺一寸三分，得下榫长三寸三分。以三架梁之厚每尺收滚楞二寸定厚。如三架梁宽一尺一寸六分，得厚九寸三分。以本身之厚加二寸定宽。如本身厚九寸三分，得宽一尺一寸三分。

［正心桁］凡正心桁以面阔定长。如面阔一丈四尺四寸，即长一丈四尺四寸。其梢间正心桁外加一头交角出头分位，按本身径一份。如本身径一尺四寸，即加长一尺四寸。以斗口三份半定径寸。如斗口四寸，得径一尺四寸。每径一尺，外加搭交榫长三寸。两山正心桁做法同。

［正心枋］凡正心枋二层，以面阔定长。如面阔一丈四尺四寸，内除七架梁头厚一尺六寸，得净长一丈二尺八寸。外加两头入榫分位，各按本身高半份。如本身高八寸，得榫长各四寸。其梢间照面阔，两山按进深各折半尺寸。一头除七架梁头厚半份，外加入榫分位，按本身高半份。第一层一头带撑头木长一尺二寸，第二层照面阔之长除梁头之厚加入榫分位，仍照前法。以斗口二份定高。如斗口四寸，得高八寸，以斗口一份外加包掩定厚。如斗口四寸，加包掩六分，得厚四寸六分。

［挑檐桁］凡挑檐桁以面阔定长。如面阔一丈四尺四寸，即长一丈四尺四寸。每径一尺，外加扣榫长三寸。其梢间并两山挑檐桁，一头加一拽架长一尺二寸，又加交角出头分位，按本身之径一份半。如本身径一尺二寸，得交角出头一尺八寸。以正心桁之径收二寸定径。如正心桁径一尺四寸，得挑檐桁径一尺二寸。

［挑檐枋］凡挑檐枋以面阔定长。如面阔一丈四尺四寸，内除七架梁头厚一尺六寸，得净长一丈二尺八寸。外加两头入榫分位，各按本身高半份。如本身高八寸，得榫长各四寸。其梢间并两山挑檐枋，一头除七架梁头厚半份，外加入榫分位，按本身之厚一份，一头外带一拽架长一尺二寸。又加交角出头分位，按挑檐桁之径一份半。如挑檐桁径一尺二寸，得交角出头一尺八寸。以斗口二份定高，一份定厚。如斗口四寸，得高八寸，厚四寸。

［后尾压科枋］凡后尾压科枋以面阔定长。如面阔一丈四尺四寸，内除七架梁厚一尺八寸，外加两头入榫分位，各按本身厚半份，如本身厚八寸，得榫长各四寸。其梢间并两山压科枋，一头收一拽架长一尺二寸，外加斜交分位，按本身之厚一份。如本身厚八寸，即长八寸。一头除七架梁厚半份，外加入榫，仍照前法。以斗口两份半定高，二份定厚。如斗口四寸，得高一尺，厚八寸。

[金、脊枋］凡金、脊枋以面阔定长。如面阔一丈四尺四寸，内除墩柁或瓜柱之厚一份，外加两头入榫分位，各按柁墩、瓜柱厚四分之一。其梢间一头收一步架定长。如梢间面阔一丈二尺，收一步架深四尺，得长八尺。除柁墩、瓜柱一份，外加入榫，仍照前法。以斗口三份定高，二份定厚。如斗口四寸，得高一尺二寸，厚八寸。

［金、脊垫板］凡金、脊垫板以面阔定长。如面阔一丈四尺四寸，内除柁头或瓜柱之厚一份。外加两头入榫分位，各按柁头或瓜柱之厚每尺加入榫二寸。其梢间垫板，一头收一步架，再除柁头或瓜柱之厚，外加入榫，仍照前法。以斗口二份定高，半份定厚。如斗口四寸，得高八寸，厚二寸。

［金、脊桁］凡金、脊桁以面阔定长。如面阔一丈四尺四寸，即长一丈四尺四寸。其梢间桁条一头收正心桁之径一份。如梢间面阔一丈二尺，一头收正心桁径一尺四寸，得净长一丈六寸。径寸与正心桁同。每径一尺，外加扣榫长三寸。

［仔角梁］凡仔角梁以步架并出檐加举定长。如步架深四尺，挑檐桁中至正心桁中一拽架长一尺二寸，出檐四尺，外加出水二分得八寸，共长一丈。用方五斜七之法加长，又按一一五加举，得长一丈六尺一寸。再加翼角斜出椽径三份，如椽径四寸六分，得并长一丈七尺四寸八分。再加套兽榫照角梁本身之厚一份，如角梁厚九寸二分，即套兽榫长九寸二分，得仔角梁通长一丈八尺四寸。以椽径三份定高，二份定厚。如椽径四寸六分，得高一尺三寸八分，厚九寸二分。

［老角梁］凡老角梁以仔角梁之长除飞檐头并套兽榫定长。如仔角梁长一丈八尺四寸，内除飞檐头长二尺五寸七分。并套兽榫长九寸二分，得长一丈四尺九寸一分。外加后尾三岔头，照桁条径一份，如桁条径一尺四寸，即长一尺四寸，得通长一丈六尺三寸一分。高、厚与仔角梁同。

［枕头木］凡枕头木以步架定长。如步架深四尺，外加一拽架长一尺二寸，内除角梁半份四寸六分，得枕头木长四尺七寸四分。以挑檐桁径十分之三定宽。如挑檐桁径一尺二寸，得宽三寸六分。

［正心桁上枕头木］正心桁上枕头木以步架定长。如步架深四尺，内除角梁厚半份，得正心桁上枕头木净长三尺五寸四分。以正心桁径十分之三定宽。如正心桁径一尺四寸，得宽四寸二分。以椽径二份半定高。如椽径四寸六分，得枕头木一头高一尺一寸五分，一头斜尖与桁条平。两山枕头木做法同。

［檐椽］凡檐椽以步架并出檐加举定长。如步架深四尺，一拽架长一尺二寸，出檐四尺，又加出水八寸，共长一丈。内除飞檐头一尺六寸，净长八尺四寸。按一一加举，得通长九尺六寸六分。外加一头搭交尺寸，按本身径一份。如本身径四寸六分，即长四寸六分。径与下檐檐椽同。两山檐椽做法同。每椽空档，随椽径一份。每间椽数，俱应成双。档之宽窄，随数均匀。

［飞檐椽］凡飞檐椽以出檐定长。如出檐并出水共四尺八寸，三份分之。出头一份得长一尺六寸，后尾二份半得长四尺，又按一一五加举，得飞檐椽通长六尺四寸四分。见方与檐椽径寸同。

［翼角翘椽］凡翼角翘椽长、径俱与平身檐椽同。其起翘处以挑檐桁中至出檐尺寸，用方五斜七之法，再加一步架，并正心桁中至挑檐桁中之拽架各尺寸定翘数。如挑檐桁中出檐并出水共四尺八寸，方五斜七加之，得长六尺七寸二分。再加步架深四尺，一拽架长一尺二寸，共长一丈一尺九寸二分。内除角梁厚半份，得净长一丈一尺四寸六分，即系翼角椽档分位。翼角翘椽以成单为率，如逢双数，应改成单。

［翘飞椽］凡翘飞椽以平身飞檐椽之长，用方五斜七之法定长。如飞檐椽长六尺四寸四分，用方五斜七加之，第一翘得长九尺一分，其余以所定翘数每根递减长五分五厘。其高比飞檐椽加高半份。如飞檐椽高四寸六分，得翘飞椽高六寸九分。厚仍四寸六分。

［花架椽］凡花架椽以步架加举定长。如步架深四尺，按一二五加举，得长五尺，两头各加搭交尺寸，按本身径一份，如本身径四寸六分，即加长四寸六分。径与檐椽径寸同。

［前檐下花架椽］凡前檐下花架椽以步架加举定长。如步架深四寸，按一一五加举，得长四尺六寸。两头各加搭交尺寸，按本身径一份。径与檐椽径寸同。

［脑椽］凡脑椽以步架加举定长。如步架深四尺，按一三五加举，得长五尺四寸。一头加搭交尺寸，按本身径一份。径与檐椽径寸同。

［两山出梢哑叭花架、脑椽］凡两山出梢哑叭花架、脑椽俱与正脑椽、花架椽同。哑叭檐椽以挑山檩之长得长，系短椽折半核算。

［横望板、压飞檐尾横望板］凡横望板、压飞檐尾横望板，俱以面阔、进深加举折见方丈定长宽。以椽径十分之二定厚。如椽径四寸六分，得厚九分。

［连檐］凡连檐以面阔定长。如面阔一丈四尺四寸，即长一丈四尺四寸。其梢间并两山连檐，一头加出檐并出水尺寸，又加正心桁中至挑檐桁中一拽架，共长一丈八尺，内除角梁厚半份，净长一丈七尺五寸四分。其起翘处起至仔角梁，每尺加翘一寸。高、厚与檐椽径寸伺。

［瓦口］凡瓦口长与连檐同。以椽径半份定高。如椽径四寸六分，得瓦口高二寸三分。以本身之高折半定厚。如本身高二寸三分，得厚一寸一分。

［里口］凡里口以面阔定长。如面阔一丈四尺四寸，即长一丈四尺四寸。梢间照面阔一头收一步架，两山两头各收一步架分位。以椽径一份，再加望板厚一份半定高。如椽径四寸六分，望板厚一份半一寸三分，得里口高五寸九分。厚与椽径同。两山里口做法同。

［闸档板］凡闸档板以翘椽档分位定宽。如翘椽档宽四寸六分，即闸档板宽四寸六分。外加入槽，每寸一分。高随椽径尺寸。以椽径十分之二定厚。如椽径四寸六分，得闸档板厚九分。其小连檐自起翘处至老角梁得长。宽随椽径一份。厚照望板之厚一份半，得厚一寸三分。两山闸档板、小连檐做法同。

［椽椀、椽中板］凡椽椀、椽中板以面阔定长。如面阔一丈四尺四寸，即长一丈四尺四寸。梢间照面阔一头收一步架，两山两头各收一步架分位。以椽径一份，再加椽径三分之一定高。如椽径四寸六分，得椽椀并椽中板高六寸一分。以椽径三分之一定厚，得厚一寸五分。

［扶脊木］凡扶脊木长、径俱与脊桁同。

［脊桩］照通脊之高再加扶脊木之径一份，桁条径四分之一得长。宽照椽径一份，厚按本身之宽折半。

［榻脚木］凡榻脚木以步架四份外加桁条之径二份定长。如步架四份长一丈六尺，外加两头桁条径各一份，如桁条径一尺四寸，得榻脚木通长一丈八尺八寸。见方与桁条径寸同。

[草架柱子]凡草架柱子以步架加举定高。如步架深四尺。第一步架按七举加之，得高二尺八寸。第二步架按九举加之，得高三尺六寸。二步架共高六尺四寸，脊桁下草架柱子即高六尺四寸。外加两头入榫分位，按本身之宽、厚折半。如本身宽、厚七寸，得榫长各三寸五分。以榻脚木见方尺寸折半定宽、厚。如榻脚木见方一尺四寸，得草架柱子见方七寸。其［穿］以步架二份定长。如步架两份共长八尺，即长八尺。宽、厚与草架柱子同。

［山花板］凡山花板以进深定宽。如进深二丈四尺，前后各收一步架深四尺，得山花板通宽一丈六尺。以脊中草架柱子之高，加扶脊木并桁条之径定高。如草架柱子高六尺四寸，扶脊木、脊桁各径一尺四寸。得山花板中高九尺二寸。系尖高做法，折半核算。以桁条径四分之一定厚。如桁条径一尺四寸，得山花板厚三寸五分。

［博缝板］凡博缝板随各椽之长得长。如花架椽长五尺，花架博缝板即长五尺。如脑椽长五尺四寸，脑博缝板即长五尺四寸。每博缝板外加搭岔分位，照本身之宽加长。如本身宽二尺七寸六分。每块即加长二尺七寸六分。以椽径六份定宽。如椽径四寸六分，得博缝板宽二尺七寸六分。厚与山花板之厚同。

前接檐二檩雨搭一座大木做法

［桐柱］凡桐柱以正楼前金柱之高定高。如前金柱上层露明柱高八尺，大额枋一尺八寸，平板枋八寸，斗科二尺八寸八分，正心桁一尺四寸，共高一丈四尺八寸八分。内以两步架九尺五寸，按五举核算，除四尺七寸五分，又除三架梁一份高一尺七寸，净得桐柱高八尺四寸三分。外加桁条径三分之一作桁椀，如桁条径一尺二寸，得桁椀高四寸，共长八尺八寸三分。每径一尺，加下榫长三寸。以三架梁之厚收二寸定径。如三架梁厚一尺三寸，得径一尺一寸。

［金、檐桁］凡金、檐桁以面阔定长。如面阔一丈四尺四寸，即长一丈四尺四寸。每径一尺，外加搭交榫长三寸。其梢间桁条一头加一步架长四尺，内收本身径一份，如本身径一尺二寸，即收一尺二寸，得长一丈七尺二寸。以挑檐桁之径定径。如挑檐桁径一尺二寸，即径一尺二寸。

［金、檐枋］凡金、檐枋以面阔定长。如面阔一丈四尺四寸，内除桐柱、瓜柱径各一份，外加入榫分位，各按柱径四分之一。以斗口二份半定高，二份定厚。如斗口四寸，得高一尺，厚八寸。

［金、檐垫板］凡金、檐垫板以面阔定长。如面阔一丈四尺四寸，内除桐柱、瓜柱径各一份，外加入榫分位，各按柱径十分之二。以金、檐枋之厚定高。如金檐枋厚八寸，得高八寸。以本身高四分之一定厚。如本身高八寸，得厚二寸。

［瓜柱］凡瓜柱以桐柱之高折半定长。如桐柱高八尺四寸三分，得金瓜柱长四尺二寸一分。再加桁条径三分之一作桁椀。如桁条径一尺二寸，得桁椀高四寸。每宽一尺，外加下榫长三寸。以二穿梁之厚每尺收滚楞二寸定厚。如二穿梁厚一尺，得厚八寸。以本身之厚加二寸定宽，得宽一尺。

［角脊］凡角背以步架一份定长。如步架一份深四尺七寸五分，即长四尺七寸五分。以瓜柱之净高、厚三分之一定高、厚。如瓜柱除桁椀净高四尺二寸一分，厚九寸六分，得角背高一尺四寸，厚三寸二分。

［靠背走马板］凡靠背走马板以面阔定宽。如面阔一丈四尺四寸，内除桐柱径一尺一寸，净宽一丈三尺三寸。以桐柱之净高尺寸定高。如桐柱净高八尺四寸三分，折半得四尺二寸一分，内除檐枋一尺，垫板八寸，得净高二尺四寸一分。其厚一寸。凡下槛并引条已于装修册内声明。

［博缝板］凡博缝板以步架并出檐定长。如步架深九尺五寸，内除一拽架长一尺二寸，外加博脊一尺五寸，又加出檐照半步架二尺三寸七分，出水照正楼八寸，共长一丈二尺九寸七分。按一一五加举，得通长一丈四尺九寸一分。以椽径四分定宽。如椽径四寸六分，得宽一尺八寸四分。以桁条径四分之一定厚。如桁条径一尺二寸，得厚三寸。

［山花板］凡山花板以步架定宽。如步架九尺五寸，内除一拽架一尺二寸，净宽八尺三寸。外加挑檐桁径半份六寸，共宽八尺九寸。以金柱定高。如金柱上檐露明八尺，大额枋一尺八寸，平板枋八寸，斗科二尺八寸八分，挑檐桁一尺二寸，椽径四寸六分，共高一丈五尺一寸四分。内除博缝板一尺八寸四分，净高一丈三尺三寸。外加椽径一份得搭头分位，系二斜做法。三分均之，得高四尺四寸三分。以椽径四分之一定厚。如椽径四寸六分，得厚一寸一分。

［檐椽］凡檐椽以步架并出檐加举定长。如步架深九尺五寸，博脊一尺五寸，再加出檐照步架半份二尺三寸七分，出水八寸，共长一丈四尺一寸七分。内除飞檐出头一尺六寸，净长一丈二尺五寸七分。按一一五加举，得通长一丈四尺四寸五分。一头外加搭交尺寸，按本身之径一份。径与箭楼檐椽径寸同。

雨搭前接檐四檩庑座大木做法

［面阔］凡面阔与箭楼面阔同。

［檐柱］凡檐柱长、径俱与箭楼檐柱同。

［承重枋］凡承重枋以进深定长。如庑座连雨搭通进深二丈五寸，一头除柱径半份，外加入榫分位按柱径四分之一。一头外加出榫照檐柱径加一份，如檐柱径一尺六寸，即长一尺六寸，通长二丈一尺七寸。高、宽与箭楼承重同。

[间枋］凡间枋以面阔定长。如面阔一丈四尺四寸，内除柱径一份，外加入榫分位，按柱径四分之一。如柱径一尺六寸，得榫各长四寸。高、宽与箭楼间枋同。

［七架梁］凡七架梁以进深定长。如通进深二丈五寸，一头加一步架长四尺，又加二拽架长二尺四寸，得通长二丈六尺九寸。以斗口五份定高。如斗口四寸，得高二尺。以本身之高每尺收三寸定厚。如本身高二尺，得厚一尺四寸。

［五架梁］凡五架梁以步架并博脊分位定长。如步架四份长一丈九尺，再加博脊一尺五寸，一头加桁条径一份得柁头分位。如桁条径一尺二寸，即加长一尺二寸，得通长二丈一尺七寸。以七架梁之高收二寸定高。如七架梁高二尺，得高一尺八寸。厚与七架梁厚同。

［三架梁］凡三架梁以步架并博脊分位定长。如步架三份长一丈四尺二寸五分，再加博脊一尺五寸，一头加桁条径一份，得柁头分位。如桁条径一尺二寸，即加长一尺二寸，得通长一丈六尺九寸五分。以五架梁之高、厚各收一寸定高、厚。如五架梁高一尺八寸，厚一尺四寸，得高一尺七寸，厚一尺三寸。

［二穿梁］凡二穿梁以步架定长。如步架两份深九尺五寸，一头加檩径一份，得出榫分位。如檩径一尺二寸，即加长一尺二寸，得通长一丈七寸。以三架梁之厚收一寸定高。如三架梁厚一尺三寸，得高一尺二寸，以本身之高收二寸定厚，得厚一尺。

[两山采步梁］凡两山采步梁以步架定长。如步架深四尺，一头加一拽架长一尺二寸，再加出头分位，照挑檐桁之径一尺二寸，共长六尺四寸。高、厚与七架梁同。

［两山斜采步梁］凡两山斜采步梁以正采步梁之长定长。如正采步梁长六尺四寸，用方五斜七之法，得长八尺九寸六分。高、厚与正采步梁同。

［金、脊桁］凡金、脊桁以面阔定长。如面阔一丈四尺四寸，即长一丈四尺四寸。每径一尺，外加搭交榫长三寸。其梢间桁条，一头加一步架长四尺，内收本身径一份，如本身径一尺二寸，得长一丈七尺二寸。径与正心桁同。

[金、脊枋］凡金、脊枋以面阔定长。如面阔一丈四尺四寸，内除柁墩、瓜柱各一份，外加入榫分位，各按柁墩、瓜柱厚四分之一。以斗口二份半定高，二份定厚。如斗口四寸，得高一尺，厚八寸。

[金、脊垫板］凡金、脊垫板以面阔定长。如面阔一丈四尺四寸，内除柁头、瓜柱各一份，外加入榫分位，各按柁头、瓜柱厚每尺加入榫二寸。以金枋之厚定高。如金枋厚八寸，得高八寸。以本身之高四分之一定厚。如本身高八寸，得厚二寸。

［坐斗枋］凡坐斗枋以面阔定长。如面阔一丈四尺四寸，即长一丈四尺四寸。其梢间坐斗枋，一头加一步架长四尺，再加本身之宽一份，得斜交分位。如本身宽一尺，即加长一尺。两山以进深得长。外加斜交分位，仍照前法。以斗口三份定宽，二份定高。如斗口四寸，得宽一尺二寸，高八寸。

［正心桁］凡正心桁以面阔定长。如面阔一丈四尺四寸，即长一丈四尺四寸。每径一尺，外加搭交榫长三寸。其梢间正心桁，一头加一步架深四尺，再加交角出头分位，按本身之径一份。如本身径一尺二寸，得出头长一尺二寸，通长一丈九尺六寸。两山以进深得长。外两头各加交角出头分位，仍照前法。径与雨搭檐桁之径同。

［正心枋］凡正心枋以面阔定长。如面阔一丈四尺四寸，内除七架梁头厚一尺四寸，得正心枋净长一丈三尺。外加两头入榫分位，各按本身之高半份。如本身高八寸，得榫长各四寸。其梢间正心枋，一头加一步架长四尺，一头除七架梁头厚半份，外加入榫分位，仍照前法。以斗口二份定高，一份定厚。如斗口四寸，得高八寸，厚四寸。两山正心枋做法同。

［挑檐桁］凡挑檐桁以面阔定长。如面阔一丈四尺四寸，即长一丈四尺四寸。每径一尺，外加扣榫长三寸。其梢间挑檐桁，一头加一步架深四尺，再加一拽架长一尺二寸，又加交角出头分位，按本身之径一份半。如本身径一尺二寸，得交角出头一尺八寸，通长二丈一尺四寸。两山照进深收一步架深四尺。一头加一拽架长一尺二寸，又加交角尺寸按本身之径一份半。径与正楼下檐挑檐桁径寸同。

［挑檐枋］凡挑檐枋以面阔定长。如面阔一丈四尺四寸，内除七架梁厚一尺四寸，得净长一丈三尺。外加两头入榫分位，各按本身高半份。如本身高八寸，得榫长各四寸。其梢间一头除七架梁厚半份，外加入榫分位，仍照前法。一头加一步架，又加一拽架，又加交角出头分位，按挑檐桁之径一份半，得通长二丈一尺一寸。以斗口二份定高，一份定厚，如斗口四寸，得高八寸，厚四寸。

［采斗板］凡采斗板以面阔定长。如面阔一丈四尺四寸，即长一丈四尺四寸。其梢间采斗板，一头加一步架长四尺，又加合角尺寸，按本身之厚一份。以斗口二份定高。如斗口四寸，得高八寸。又加斗底四寸八分，共得高一尺二寸八分。以斗口一份定厚。如斗口四寸，即厚四寸。两山采斗板做法同。

［仔角梁］凡仔角梁以步架并出檐加举定长。如步架深四尺，拽架长一尺二寸，出檐四尺，共长九尺二寸，用方五斜七之法加长，又按一一五加举，得长一丈四尺八寸一分。再加翼角斜出椽径三份，如椽径四寸六分，并长一丈六尺一寸九分。再加套兽榫照角梁本身之厚一份，如角梁厚九寸二分，即套兽榫长九寸二分，得仔角梁通长一丈七尺一寸一分。以椽径三份定高，二份定厚。如椽径四寸六分，得仔角梁高一尺三寸八分，厚九寸二分。

［老角梁］凡老角梁以仔角梁之长，除飞檐头并套兽榫定长。如仔角梁长一丈七尺一寸一分，内除飞檐头长二尺一寸四分，并套兽榫九寸二分，得净长一丈四尺五分。外加后尾三岔头照桁条径一份。如桁条径一尺二寸，即长一尺二寸。高、厚与仔角梁同。

［里角梁］凡里角梁之长与老角梁同。内除后尾三岔头尺寸。以椽径四份定高。如椽径四寸六分，得高一尺八寸四分。厚与老角梁厚同。

［柁墩］凡柁墩以步架加举定高。如步架深四尺，一拽架长一尺二寸，共长五尺二寸。按五举加之，得高二尺六寸。内除七架梁高二尺，得净高六寸。以五架梁之厚每尺收滚楞二寸定宽。如五架梁厚一尺四寸，得宽一尺一寸二分。以柁头二份定长。如柁头长一尺二寸，得长二尺四寸。

［上金瓜柱］凡上金瓜柱以步架加举定高。如步架深四尺七寸五分，按七举加之，得高三尺三寸二分。内除五架梁高一尺八寸，净高一尺五寸二分。以三架梁之厚每尺收滚楞二寸定厚。如三架梁厚一尺三寸，得厚一尺四分。以本身之厚加二寸定宽。如本身厚一尺四分，得宽一尺二寸四分。每宽一尺，加上、下榫各长三寸。

［脊瓜柱］凡脊瓜柱以步架加举定高。如步架深四尺七寸五分，按九举加之，得高四尺二寸七分。内除三架梁高一尺七寸，净高二尺五寸七分。外加平水八寸，桁条径三分之一作上桁椀，如桁条径一尺二寸，得桁椀高四寸。每宽一尺加下榫长三寸。以三架梁之厚每尺收滚楞二寸定厚。如三架梁厚一尺三寸，得厚一尺四分。以本身之厚加二寸定宽。如本身厚一尺四分，得宽一尺二寸四分。

［枕头木］凡枕头木以步架定长。如步架深四尺，外加一拽架长一尺二寸，内除角梁厚半份，得枕头木长四尺七寸四分。以挑檐桁径十分之三定宽。如挑檐桁径一尺二寸，得宽三寸六分。

［正心桁上枕头木］以步架定长。如步架深四尺，内除角梁厚半份，得正心桁上枕头木净长三尺五寸四分。以正心桁径十分之三定宽。如正心桁径一尺二寸，得宽三寸六分。以椽径二份半定高。如椽径四寸六分，得枕头木一头高一尺一寸五分，一头斜尖与桁条平。两山枕头木做法同。

［檐椽］凡檐椽以步架并出檐加举定长。如步架深四尺，一拽架长一尺二寸，出檐四尺，共长九尺二寸。内除飞檐椽头一尺三寸三分，净长七尺八寸七分。按一一五加举，得通长九尺五分。再加一头搭交尺寸，按本身之径一份。如本身径四寸六分，即长四寸六分。两山檐椽不加搭交尺寸。径与上檐檐椽同。每椽空档，随椽径一份。每间椽数，俱应成双。档之宽窄，随数均匀。

[飞檐椽］凡飞檐椽以出檐定长。如出檐四尺，三份分之。出头一份得长一尺三寸三分，后尾二份半得长三尺三寸二分。又按一一五加举，得飞檐椽通长五尺三寸四分。见方与檐椽径寸同。

[翼角翘椽]凡翼角翘椽长、径俱与平身檐椽同。其起翘处以挑檐桁中至出檐尺寸，用方五斜七之法，再加一步架，并正心桁中至挑檐桁中之拽架各尺寸定翘数。如挑檐桁中出檐四尺，方五斜七加之，得长五尺六寸，再加步架深四尺，一拽架长一尺二寸，共长一丈八寸。内除角梁厚半份，得净长一丈三寸四分，即系翼角椽档分位。翼角翘椽以成单为率，如逢双数，应改成单。

［翘飞椽］凡翘飞椽以平身飞檐椽之长用方五斜七之法定长。如飞檐椽长五尺三寸四分，用方五斜七加之，第一翘得长七尺四寸七分。其余以所定翘数每根递减长五分五厘。其高比飞檐椽加高半份。如飞檐椽高四寸六分，得翘飞椽高六寸九分，厚仍四寸六分。

［花架椽］凡花架椽以步架加举定长。如步架深四尺七寸五分，按一一五加举，得长五尺九寸三分。两头各加搭交尺寸，按本身之径一份。如本身径四寸六分，即长四寸六分。径与檐椽径寸同。

［脑椽］凡脑椽以步架加举定长。如步架四尺七寸五分，按一三五加举，得长六尺四寸一分，一头加搭交尺寸，按本身之径一份。如本身径四寸六分，即长四寸六分。径与檐椽同。

［横望板、压飞檐尾横望板］凡横望板、压飞情尾横望板俱与面阔、进深加举折见方丈定长宽。以椽径十分之二定厚。如椽径四寸六分，得横望板厚九分。

［连檐］凡连檐以面阔定长。如面阔一丈四尺四寸，即长一丈四尺四寸。其梢间连檐，一头加一步架深四尺，一拽架长一尺二寸，出檐四尺，共长二丈三尺六寸。内除角梁厚半份，净长二丈三尺一寸四分。两山以进深尺寸，一头加一拽架并出檐，除角梁厚半份得长。其起翘处起至仔角梁。每尺加翘一寸。高、厚与檐椽径寸同。

［瓦口］凡瓦口长与连檐同。以椽径半份定高。如椽径四寸六分，得瓦口高二寸三分。以本身之高折半定厚。如本身高二寸三分，得厚一寸一分。

［里口］凡里口以面阔定长。如面阔一丈四尺四寸，即长一丈四尺四寸。两山以进深收一步架长四尺。以椽径一份再加望板厚一份半定高。如椽径四寸六分，望板厚一份半一寸三分，得里口高五寸九分，厚与椽径同。

［闸档板］凡闸档板以翘档分位定宽。如翘档分位宽四寸六分，即闸档板宽四寸六分。外加入槽每寸一分。高随椽径尺寸。以椽径十分之二定厚。如椽径四寸六分，得闸档板厚九分。其小连檐自起翘处至老角梁得长。宽随椽径一份。厚照望板之厚一份半，得厚一寸三分。两山闸档板做法同。

［椽椀、椽中板］凡椽椀、椽中板以面阔定长、如面阔一丈四尺四寸，即长一丈四尺四寸。以椽径一份，再加椽径三分之一定高。如椽径四寸六分，得椽椀并椽中板高六寸一分。以椽径三分之一定厚，得厚一寸五分。两山椽椀、椽中板做法同。

［山花板］凡山花板以步架定宽。如前坡步架二份九尺五寸，后坡步架二份九尺五寸。内除柱径半份一尺一寸，得八尺四寸。再加博脊一尺五寸，共宽一丈九尺四寸。以步架加举定高。如前坡步架深四尺七寸五分，第一步架按七举加之，得高三尺三寸二分。第二步架按九举加之，得高四尺二寸七分。二步架共得尖高七尺五寸九分。再加桁条径一尺二寸，共高八尺八寸，系斜长做法。以桁条径四分之一定厚。如桁条径一尺二寸，得山花板厚三寸。

［博缝板］凡博缝板以步架加举定长。如步架深四尺七寸五分，前坡第一步架按一二五加举，得长五尺九寸三分，即长五尺九寸三分。第二步架按一三五加举，得长六尺四寸一分，即长六尺四寸一分。后坡一步架并博脊分位，按一一五加举，得通长七尺一寸八分。以椽径六份定宽。如椽径四寸六分，得博缝板宽二尺七寸六分。厚与山花板之厚同。